Noma’lum shaxs Lotto Max lotereyasida 38 mln dollar yutib oldi

Noma’lum shaxs Lotto Max lotereyasida 50 million Kanada dollari (38 million AQSh dollari) yutib oldi. Bu haqda mamlakatda bunga o‘xshash o‘nga yaqin lotereyani o‘tkazadigan Atlantic Lottery assotsiatsiyasi vakillari ma’lum qildi, deb xabar beradi “TASS”.

Hozircha chipta markaziy Kanada provinsiyalaridan birida sotilgani ma’lum, xolos. Undan tashqari, yana besh kishi 1 milliondan (750 ming AQSh dollari) yutib oldi. Bu chiptalar qayerda xarid qilingani bildirilmagan.
Ma’lumot uchun, o‘tgan yil dekabrida Kanadada Lotto Max lotereyasida 60 million dollar (46,2 million AQSh dollari) miqdoridagi yutuq qayd etilgandi.